stanford-oval/wikipedia huggingface dataset:
המיטה הגדולה מוור
היסטוריה

המיטה נבנתה על ידי הנגר ג'ונס פרוסברוק, ככל הנראה תלמידו של האנס ורדמאן דה ורייס בשנת 1590, ויכלה להכיל למעלה מ-15 אנשים ישנים בו זמנית. המיטה מעוטרת בתגליפים בסגנון הרנסאנס. ככל הנראה התגליפים שעל המיטה היו צבעים בצבעים צבעוניים (שרידים של הצבעים נראים עד ימינו). המחזאי בן ג'ונסון נתן למיטה את שמה באזכורה בכתביו בשנת 1609.
במהלך המאה ה-19 עברה המיטה לפונדק סרסנס הד (Saracen's Head - הראש של הטורקי), ובשנת 1870 ויליאם הנרי טיל רכש את המיטה במטרה להציגה בגן תענוגות. לאחר סגירת הגן בשנות ה-20 של המאה ה-20 המיטה נמכרה, ובשנת 1931 נרכשה על ידי מוזיאון ויקטוריה ואלברט בו היא מוצגת כיום.
המיטה מוזכרת בספרים ומחזות רבים, ובהם במחזה "הלילה ה-12" מאת ויליאם שייקספיר משנת 1601, ובשיר דון ז'ואן מאת ג'ורג' גורדון ביירון.
הרברט שלטון

| --- | --- |

 לידה:  6 באוקטובר 1895 Wylie, ארצות הברית 
 פטירה:  1 בינואר 1985 (בגיל 89) Bexar County, ארצות הברית 
 מדינה:  ארצות הברית 
 שפות היצירה:  אנגלית 
 
הרברט שלטון.
הֵרְבֵרט מקגולפין שֶלְטוֹן (אנגלית: Herbert McGolfin Shelton, ‏6 באוקטובר 1895 - 1 בינואר 1985) היה נטורופת וסופר אמריקאי, פציפיסט וצמחוני. הוגה "שיטת שלטון" לריפוי טבעי, תומך נלהב של צמחונות וטבעונות, מזון חי או נא (raw food), שילוב מזונות וצום כדרך לריפוי מחלות.
בשנת 1956 הוצע כמועמד לנשיאות ארצות הברית מטעם המפלגה האמריקאית הצמחונית (אנ').
הוא ראה את עצמו כממשיך דרכה של שיטת ההיגיינה הטבעית, שיטה טבעית לריפוי מחלות, וכתב מאמרים וספרים בנושא.
נחשב בעיני רבים לאחד מאבות המייסדים של השיטה או כאחד מהעמודים עליה נשענים תומכיה.
מתנגדיו ומבקריו מאשימים אותו בכך ששיטתו אינה אלא נוכלות.
חייו

שלטון נולד בוויל שבטקסס. 
אביו תומאס מיטשל שלטון ואמו מארי פרנסיס שלטון היו נוצרים אדוקים.
כילד הוקסם שלטון מבעלי חיים, בעיקר מהאופן בו הן מגיבות כשהן חולות לעומת בבריאות טובה, הוא בעיקר סוקרן מהצום של חיות משק בזמן שהיו חולות. בעתיד אירועים אלו ישפיעו מאוד על תפיסת עולמו ושיטתו.
ב-1921 התחתן עם ידה פאפה.
במהלך השנים שלטון נעצר והואשם במספר רב של עבירות בין השאר עבירות חוזרות של עיסוק במקצוע הרפואה ללא רישוי מתאים, והרג ברשלנות של מטופל.
לימודים

שלטון למד במכללת ברנר מקפאדן לפיסקולטופתיה בשיקגו ועבר התמחות בסנטוריום "קריין" שבאלינוי, וכן למד במכללת לינדלהר לרפואה טבעית כעבודה לתואר מתקדם, ושירת בסנטוריום לינדלהר וסלהר. שלטון לאחר מכן המשיך את עבודתו לפני תואר מתקדם במכללת פירלס לכירופרקטיקה והתמחה בבית הספר לרפואה קרנדול שבאלינוי.
ב-1921 סיים את לימודיו בבית הספר האמריקאי לכירופרקטיקה וקיבל תואר דר' לנטורופתיה מבית הספר האמריקאי לנטורופתיה.
דעותיו ותורתו

לדעת שלטון לגוף הכוח לרפא את עצמו וכי הוא אינו זקוק לאמצעים חיצוניים לשם כך, אלא די לו בכך שלא יוסב לו נזק וכי יוכל להסב את רוב האנרגיה שלו לתיקון הנזק הקיים.
לדעתו בישול מזון היא הדרך היעילה ביותר להרוס אותו וכי צריכת מזון חיי ולא מבושל היא המועדפת ביותר.
הרבה להסביר את חשיבותו של צום כדרך לטיפול בבעיות רפואיות והגדיר את הצום כסכין המנתחים של הטבע, שלטון נחשב מהיותר מחמירים לשיטה זו של צום.
השיטה לא הומצאה על ידו והיא נקראת ההגיינה הטבעית לשלטון ניתן הקרדיט לכך שהחייאה מחדש את השיטה שהמציא סילבסטר גראהם.
שלטון פתח בית ספר שהפיץ ולימד את רעיונותיו אך לאחר מוות שהתרחש בבית הספר כתוצאה מהתקף לב של מטופל ולאחר דיונים קדחתניים שנערכו במשך 3 שנים בבית המשפט הוא פשט רגל ובית הספר נסגר.
את בית הספר המשיך להפעיל גם כשהיה כבר מרותק למטת חוליו.
מותו

ב-1972 בגיל 77 היה שלטון כבר מרותק למיטתו בעקבות מחלה ניוונית בעצבים ובשרירים, המחלה לא אובחנה מעולם אך יש חשד כי מדובר במחלת פרקינסון. הוא נפטר שלוש עשרה שנים מאוחר יותר בגיל 90 כאשר הוא אינו מסוגל ללכת לנוע או לדבר בכוחות עצמו, ולמרות מאמצים שעשה כדי לטפל בעצמו בעזרת שיטתו שלו, לא עלה הדבר בידו. את ספריו האחרונים שנכתבו בערוב ימיו היה לוחש לתלמיד שהיה כותבם.
ב-1989, ארבע שנים, לאחר מותו יצאה ביוגרפיה עליו בשם "שלכם לבריאות: החיים והזמנים של הרברט. מ. שלטון מאת ג'ין.א. אוסוולד".
ספריו והשפעתם

שלטון כתב מספר ספרים בחייו.
לספרו הראשון קרא "העקרונות של הטיפול הטבעי" שלאחר מכן שינה את שמו ל"הכרות עם ההגיינה הטבעית".
ספר מאוחר יותר שכתב, "המדע והאומנות הגבוהה של הצום", השפיע ביותר על מהטמה גנדי. גנדי היה נעזר בספר לפני שהיה לוקח על עצמו צומות בציבור.
עוד ספרים שלו הם:
"התקררויות (קרויזה אקוטית) ונושאים קשורים" (ספטמבר 1996).
"עובדות על צום" (ספטמבר 1996).
"הצום יכול להציל את חייך" (ספטמבר 1996).
"בריאות לכולם" (ספטמבר 1996).
"הרוע שבחיסונים ובסרום" (ספטמבר 1996).
"סיפיליס: איש הזאב של הרפואה" (ספטמבר 1996).
הערות שוליים

↑  תאוריה רפואית המשלבת בין פיתוח גוף לבין תאוריות טבעיות אחרות.
↑  ביוגרפיה של דר' שלטון באתר סויל אנד הלת'
↑  Oswald, Jean A. (1989). Yours for Health: The Life and Times of Herbert M. Shelton. Franklin Books. ISBN 0-9620490-0-X
| --- | --- |
בקרת זהויות :  NLI: 987007267928105171  BNE: XX1008279  BnF: cb119246404 (data)  ISNI: 0000 0000 8177 1130  LCCN: n82051070  NKC: osa20191046446  NLK: KAC201881850  NTA: 13150097X  SNAC: w60k6sk3  SUDOC: 027136582  VIAF: 110916112   WorldCat (עם VIAF): 110916112
הלודרמה מרירית

| הלודרמה מרירית |
| --- | --- |
 הלודרמה מרירית
מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: חולייתנים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: לטאות
משפחה:: הלודרמיים
סוג:: הלודרמה
מין:: הלודרמה מרירית
שם מדעי
 Heloderma suspectum ‏קופ, 1869

סרטון על הלודרמה מרירית
הלודרמה מרירית בגן חיות.
הלודרמה מרירית (שם מדעי: Heloderma suspectum) היא מין של לטאה ארסית ממשפחת ההלודרמיים (Helodermatidae), המצויה בדרום ארצות הברית ובצפון מקסיקו. קרויה באנגלית Gila Monster (מפלצת חילה) על שם נהר חילה (Gila River), הזורם במדינות ניו מקסיקו ואריזונה שבארצות הברית.
לטאה כבדה ואיטית זו עשויה להגיע לאורך של עד 60 ס"מ, היא הלטאה הילידית הארסית היחידה בארצות הברית ואחת מ-2 מינים ידועים בלבד של לטאות ארסיות בצפון אמריקה. המין השני הוא מין קרוב של לטאה מקסיקנית בשם הלודרמה ארסית.
לטאה זו איטית ביותר ומגושמת, ועל אף ארסיותה אינה נחשבת מסוכנת במיוחד לבני אדם. עם זאת בעיני רבים היא נחשבת בעל חיים מפחיד ואף מסוכן, ולעיתים ממיתים אותה בשל כך, על אף שהיא מהווה בעל חיים מוגן לפי חוקי אריזונה.
תיאור וטקסונומיה

אורכה של ההלודרמה המרירית (כולל הזנב) 26–36 ס"מ ומשקלה 350–700 גרם והיא נחשבת ללטאה הגדולה ביותר בארצות הברית (למעט האיגואנה הירוקה שאיננה מין ילידי). עם זאת דווח גם על פרטים שהגיעו לאורך של כמעט 60 ס"מ ולמשקל של 2.3 ק"ג. עורה עשוי מעין חרוזים בצבעי שחור-ורוד-כתום-צהוב, ערוכים בדוגמאות מורכבות.
הסוג הלודרמה התקיים כמעט ללא שינוי מאז תקופת המיוקן ולעיתים נחשב כמאובן חי. על אף שההלודרמה נחשבת מין מקורב ללטאות הכוח המצויות באפריקה, אסיה ואוסטרליה, ההפרדה הגאוגרפית ותכונותיה הייחודיות מצביעות על כך שמדובר במשפחה נפרדת מבחינה טקסונומית.
תפוצה

ההלודרמה מצויה בדרום מערב ארצות הברית ומקסיקו שטח הכולל את מדינת סונורה (במקסיקו), אריזונה, חלקים מקליפורניה, נבדה, יוטה וניו מקסיקו. הן מאכלסות שטחי מדבריות ובתה של צמחיית שיחים ועצים נמוכים ונוהגות להסתתר מתחת לסלעים במחילות או בשיחים. ההלודרמה היא לטאה חובבת מים ונצפתה טובלת בשלוליות מים הנוצרות בעקבות גשמי קיץ עונתיים.
אורח חיים ותזונה

ההלודרמה מבלה כ-90% מזמנה במקומות מסתור תחת סלעים או מחילות, במהלך האביב וראשית הקיץ היא פעילה בשעות הבוקר, כאשר לקראת סוף הקיץ היא פעילה לעיתים בשעות הערב החמימות או אחרי סופת רעמים. ההלודרמה שומרת על טמפ' גוף יציבה של כ-30 מעלות. הלטאה איטית ביותר בתנועתה אך היא בעלת סיבולת גבוהה ויכולת צריכת חמצן יעילה ביחס ללטאות אחרות (VO2 max גבוה). ההלודרמות משמשות טרף לקויוטים ולעופות דורסים שונים.
תזונתה של ההלודרמה מורכבת מבעלי חיים קטנים כגון ציפורים, יונקים, צפרדעים. לטאות, וחרקים ולעיתים ניזונה אף מפגרים, אך עיקר מזונה מורכב מביצים של ציפורים וזוחלים. ההלודרמה אוכלת בתדירות נמוכה (5–10 פעמים בשנה) אך כאשר היא אוכלת מזונה מהווה עד כדי שליש ממשקל גופה. יש לה חוש ריח מפותח בו היא משתמשת לאיתור מזונה, והיא מסוגלת לאתר ולחפור ביצי עופות בעומק של כ-15 ס"מ מתחת לאדמה. כמו כן היא נצפתה מטפסת על עצים או קקטוסים שבהם מצויות ביצי עופות.
ארס

ההלודרמה מייצרת ארס בבלוטות רוק המצויות בשפה התחתונה (בניגוד לנחשים ששיני הארס שלהם מצויות בשפה העליונה). להלודרמות אין מנגנון הזרקת ארס כמו בנחשים; במקום זאת פעולת הלעיסה מאפשרת זרימה קפילרית של הארס מתוך השיניים התחתונות, ומשם הוא מוחדר לגוף הטרף. ייתכן שהארס של ההלודרמה נועד במקורו (בתקופה אבולוציונית מוקדמת) למטרות הגנה מפני טורפים ולא לציד, דבר העשוי להסביר את צבעי האזהרה הבולטים על גופה.
מעל ל-12 חלבונים ומרכיבים אחרים בודדו מארס ההלודרמה הכוללים היאלורונידאז (Hyaluronidase), סרוטונין, פוספוליפאז 2A ומספר קליקרנים (Kallikrein) כגון גליקופרוטאינים האחראים לתחושת הכאב והבצקת הנגרמות מנשיכתה. ארבעה רעלנים בעלי פוטנציאל קטלני (lethal) בודדו מארס הלטאה, הכוללים את ההורידום (Horridum) הגורם לדימום פנימי ולאקסופתלמוס של העיניים (מחלת גרייבס), והלות'רמין (Helothermine) הגורם לשיתוק חלקי של הגפיים והיפותרמיה בחולדות. 
חלבונים אלו מסוגלים להיקשר לקולטנים מסוג VIP ברקמות אנושיות שונות. אחד הקולטנים, הֵלודרמין (Helodermin), הוכח כיעיל בעיכוב גידולים של סרטן הריאה.
שימושים רפואיים

ב-2005 ה-FDA אישר לשימוש את האקסנאטיד (Exenatide) לטיפול בסוכרת מסוג 2. מדובר בגרסה סינתטית של החלבון Exendin-4 שבודד מהרוק של ההלודרמה. במחקר בן 3 שנים שנערך על חולים בסוכרת מסוג 2 נמצא כי בעקבות השימוש באקסנאטיד חלה התייצבות של רמת הגלוקוז וירידה מתונה במשקל.
האפקטיביות של החלבון נובעת משום שהוא זהה ב-50% ל-GLP-1, הורמון המשתחרר ממערכת העיכול המסייע ברגולציה של אינסולין וגלוקגון. חלבון הלטאה נותר אפקטיבי זמן רב יותר מאשר ההורמון האנושי, ומאפשר לסוכרתיים לשמור על רמה מבוקרת של גלוקוז בדם לאורך זמן. האקסנאטיד מאט את תהליך ההתרוקנות של מערכת העיכול ובכך מביא לירידה בתיאבון התורמת לירידה במשקל.
במחקרים שנעשו על עכברים נמצא כי הגילטיד (Gilatide), נגזרת של Exendin-4, שיפר בצורה ניכרת את יכולות הזיכרון שלהם ועשוי להוות בסיס למחקר עתידי על מחלת אלצהיימר.
מחזור חיים

ההלודרמה המרירית מתעוררת מתרדמה בינואר או פברואר, ועונת הזיווגים היא בחודשים מאי–יוני. הזכר מתחיל את תהליך החיזור כשהוא מרחרח בלשונו על מנת לאתר את מיקומה של הנקבה. אם הנקבה אינה נענית לחיזוריו היא נושכת אותו ומתרחקת מהמקום.
תהליך ההזדווגות יכול להיות קצר (כ-15 דקות) או ממושך (נצפתה אף הזדווגות שהתארכה למשך שעתיים וחצי). הנקבה מטילה את ביציה ביולי או אוגוסט וקוברת אותן כ-13 ס"מ מתחת לאדמה.
התטולה כוללת 2–12 ביצים. האינקובציה נמשכת 9 חודשים, כאשר האבקועים מגיחים מתוכן בין החודשים אפריל ועד יוני בשנה העוקבת. האבקועים שבקעו זה עתה הם באורך של כ-16 ס"מ (כולל הזנב) ומסוגלים לנשוך ולהחדיר ארס לטרפם. הצעירים מתאפיינים בקשקשים ורודים גדולים יותר מהבוגרים ומגיעים לבגרות מינית בגיל 3–5 שנים.
לאחר שהיא מטילה את ביציה, ההלודרמה מבלה בהדרגה פחות זמן מעל לפני האדמה על מנת להימנע מהחום של חודשי הקיץ המאוחרים, ונכנסת למצב של תרדמה בסביבות נובמבר. תוחלת חייה של ההלודרמה המרירית עשויה להגיע ל-30 שנה (בשבי) או 20 שנה (בטבע).
מצב שימור

פיתוח עירוני והרס סביבת המחיה של ההלודרמות הפחיתו בצורה ניכרת את מספרן בטבע. ב-1952 הם הפכו לבעל החיים הארסי הראשון שקיבל מעמד של בעל חיים מוגן לפי חוק בארצות הברית. עם זאת ההלודרמה מוגדרת כבעל חיים במצב קרוב לסיכון (Near Threathened) על ידי ה-IUCN. ב-1963 הצליחו לראשונה להרבותה בשבי בגן החיות של סן דייגו.
הערות שוליים

↑  הלודרמה מרירית באתר הרשימה האדומה של IUCN
| --- | --- |
בקרת זהויות :  NLI: 987007529278805171
המרכז הישראלי למצוינות בחינוך

| --- | --- |
סמליל העמותה
 מדינה:  ישראל 
 מטה הארגון:  ירושלים 
 מייסדים:  רפי עמרם 
 עובדים:  145 (נכון ל־2020) 
 תקופת הפעילות:  1987–הווה (כ־37 שנים) 
 www.excellence.org.il
 
המרכז הישראלי למצוינות בחינוך (באנגלית: The Society for Excellence through Education או SEE ובעבר, "העמותה למצוינות בחינוך"), היא עמותה אשר נוסדה בשנת 1987 הפועלת בישראל ובמספר מדינות נוספות במטרה לטפח מצוינות, יצירתיות ומנהיגות חינוכית בקרב תלמידים. העמותה, המממנת את פעילותה בעיקר מתרומות, דוגלת במתן הזדמנות שווה לכל שכבות ומגזרי האוכלוסייה.
מייסד העמותה, רפי עמרם, כיהן כמנכ"ל העמותה עד יום מותו בשנת 1997. כמחליפו מונה חזקי אריאלי. מנכ"ל העמותה הנוכחי הוא אלי טוטיאן. בוב אשר שימש כיו"ר העמותה מאז הקמתה ומשנת 2014 משמשת בתפקיד זה פרופסור נאוה בן-צבי. בתפקיד יו"ר בית הספר התיכון למדעים ולאמנויות משמשת הגב' שלומית עמיחי. בין שאר חברי העמותה נמנים, הגב' מרי–ג'יין אשר, מארק צ'ייס, פרופ' זאב תדמור ועוד רבים אחרים.
פעילות בישראל > התיכון הישראלי למדעים ולאמנויות

עיקר פעילותה השוטפת של העמותה היא הפעלת התיכון הישראלי למדעים ולאמנויות. בית הספר, שהוקם בשנת 1990, הוא בית ספר תיכון פרטי שהוקם למען תלמידים מצטיינים. בית הספר פועל במתכונת של פנימייה ומתקבלים אליו מדי שנה כ-80 תלמידים אשר מצטיינים באחד או יותר מהתחומים הבאים: מדעים, מוזיקה, אמנות חזותית ומדעי הרוח.
אוכלוסיית בית הספר מגוונת למדי ומתקבלים תלמידים מכל רחבי ישראל ומכל שכבות האוכלוסייה.
מלבד השאיפה למצוינות, דוגל בית הספר בערכים של תרומה לקהילה, דו קיום ואחריות אישית - דבר המתבטא בעצם פעילותו של בית הספר במתכונת של פנימייה.
פעילות בישראל > מצוינות 2000

בעקבות הצלחת בית הספר התיכון למדעים ולאמנויות, פיתחה העמותה את התוכנית "מצוינות 2000", הפועלת בבתי ספר שונים בישראל במטרה לקדם את מטרות העמותה בקרב האוכלוסייה הצעירה יותר. התוכנית פועלת במספר אופנים ופונה אל המצטיינים שבתלמידים בבתי הספר. תוכנית "מצוינות 2000" פועלת בבתי ספר יסודיים, חטיבות הביניים והתיכונים ומפעילה את הפרויקטים הבאים: "מועדון החלל על שם אילן רמון", "פרויקט גילדור להמצאה ויצירה מדעית", "תוכנית החוויה המדעית", "מועדון מדעי חוקר" ועוד רבים אחרים.
מתוך מחקר שנערך על ידי מכון הנרייטה סאלד בשנת 2002, עלה כי התוכנית מספקת מענה לצרכים האינטלקטואליים של התלמידים המצטיינים וכי היא תורמת לאיכות ההוראה ולשינוי התייחסות התלמידים לתחומי המדע.
את התוכנית מממנת העמותה בחסות משרד החינוך, התרבות והספורט ומוסדות אקדמיים מובילים בישראל ובעולם. נותני חסות נוספת לתוכנית זו הם קרן סקירבול וקרן מיטשל-קליפורניה אשר מסייעים בהפעלתה בבתי הספר היסודיים והתיכוניים.
פעילות בישראל > פעילויות קיץ

בעת שהתלמידים כבר בחופש מבתי הספר, מפעילה העמותה מגוון פעילויות העשרה אשר מיועדות לאותם תלמידים המצטיינים. פעילויות אלו, משלבות בתוכן אף חוויה לימודית בתחומים שונים וחברתית.
במרכז פעילות הקיץ של העמותה מתקיים "מחנה יאסא ע"ש ברינקט". מחנה זה פונה לבוגרי כיתות ח' המצטיינים באחד מתחומי המחנה, מדעים, מוזיקה ואמנות. המחנה כולל 10 ימיי חוויה בהם לנים המשתתפים בפנימייה של בית הספר התיכון למדעים ולאמנויות ונהנים מפעילויות מגוונות בנושאי המחנה.
פעילות קיץ נוספת של העמותה היא "מחנה קיץ מדעי". תוכנית זו פונה לבוגרי כיתות ו' ו-ז' אשר הומלצו על ידי מוריהם כמצטיינים בתוכנית "מצוינות 2000". תוכנית זו, האורכת 6 ימים, דומה במתכונתה למחנה צ'ייס וכוללת התנסויות חווייתיות בתחומי המדעים והחשיבה המתמטית.
פעילות בישראל > מכון צ'ייס להכשרת מורים למצוינות, המרכז לפיתוח והדרכה

באמצעות מכון צ'ייס להכשרת מורים למצוינות, העמותה למצוינות בחינוך מכשירה ומנחה את המורים המלמדים בתוכניות השונות שהעמותה מפעילה. המכון מקיים 22 מסלולי הכשרה, כל אחד פונה לתחום הוראה שונה, גילאי תלמידים שונים, ופרויקטים שונים שהעמותה מפעילה.
מרכז זה מהווה כלי הפיתוח המרכזי של העמותה לכלל תוכניותיה החינוכיות ובעיקר ל"מצוינות 2000". חומרים אלו מתורגמים לעיתים קרובות לשפות שונות ומופצים לשימוש בפעילויות העמותה בעולם.
פעילות בישראל > המרכז לטיפוח המצוינות

המרכז לטיפוח המצוינות פועל בבתי הספר השונים בישראל על מנת להנחיל את ערכי המצוינות בחינוך בבית הספר כולו וכיעד קהילתי לכלל היישוב.
מרכז זה מפעיל בין היתר ועדות היגוי למצוינות בחינוך (יישוביות, מחוזיות וארציות), כנסים מקצועיים למנהלים ומחנכים, מרכז ללמידה מתוקשבת ועוד.
פעילות בארצות הברית

העמותה למצוינות בחינוך מקיימת קשרים המבוססים על העברת ידע מקצועי הדדי וביקורי עמיתים עם מוסדות חינוך ואקדמיה מובילים ברחבי העולם אשר התמחותם היא בנושא החינוך לתלמידים מצטיינים ומחוננים.
תוכנית אחת מבין רבות שהחלה את פעילותה בארצות הברית לאחר שהצליחה בישראל היא "מצוינות 2000". העמותה קיבלה פניות ממספר בתי ספר בארצות הברית והעמידה לבתי ספר אלו מערך תמיכה בארצות הברית שכולל:
תרגום לאנגלית של יחידות הלימוד המועברות באמצעות התוכנית בישראל.
קיום סמינר שנתי בישראל בו משתתפים מנהלי ומנחי התוכנית מארצות הברית לצורך הכשרת המורים המשתתפים בתוכנית.
תמיכה וליווי מקצועי וירטואלי של צוות העמותה למפעילי התוכנית.
קיום פעילות וירטואלית במהלך שנת הלימודים בין תלמידי ומורי התוכנית בישראל ובמדינות אחרות. פעילות זו כוללת חידונים בנושאי המדעים והחשיבה המתמטית, כנסים וירטואליים – בינלאומיים ועוד.
בשנת הלימודים תשס"ז (2006–2007), פעלה התוכנית "מצוינות 2000" ב-95 בתי ספר ברחבי ארצות הברית.
הערות שוליים

↑  צוות העמותה - IASA, באתר iasa.org.il
בית הספר התיכון למדעים ולאמנויות, ירושלים
מרכז צ'ייס למצוינות, ירושלים
הרעלת DNS

הרעלת DNS (נקראת גם: הרעלת מטמון DNS) היא מתקפת מחשב המזריקה נתונים שגויים של שמות שרתים וכתובות IP המקושרות אליהם, אל מערכת DNS, או אל זיכרון המטמון שלה. הדבר גורם להפניית בקשת דף אינטרנט מסוים אל אחר, כתוצאה מהחזרת כתובת IP שאינה משויכת לשרת המקורי.
מבט כולל על DNS

Domain Name System (בראשי תיבות: DNS) הוא פרוטוקול המאפשר גישה לבסיס נתונים מבוזר, על מנת שיחידות קצה ברשת האינטרנט יוכלו לתרגם שמות תחום (Domain name) הנוחים יותר לשימוש אנושי טבעי (ה-URL) לכתובות הנומריות האמיתיות (כתובות IP) אליהן הן יפנו בזמן ההתקשרות. באמצעות ה-DNS ניתן להציע שירותים מבוססי שם נוספים, כגון רישום של שרתי דואר.
פרוטוקול ה-DNS הומצא על מנת להקל את השימוש של אנשים ברשתות תקשורת. בני אדם זוכרים בקלות שמות, אך לא כתובות מספריות דוגמת כתובות. ה-DNS מגשר על הפער הזה על ידי ביצוע המרה בין הכתובת המילולית, אותה זוכר המשתמש, לבין כתובת ה-IP העדכנית בה למעשה משתמש המחשב על-מנת לתקשר עם היעד. כמו כן תרגום שכזה הופך את המקרה של החלפת כתובת IP (למשל על ידי החלפת שרת האירוח) בלי להחליף את שם האתר לשקוף למשתמש.
הרעלת המטמון

החולשה העיקרית של המערכת היא בכך שמחד היא מהווה תשתית קריטית בתקשורת מחשבים הן ברמת פנים הארגון והן ברמת האינטרנט כולו; ומאידך הפרוטוקול כמעט ואינו תומך באבטחה. ההתקפה הנפוצה והיחסית פשוטה היא "הרעלה" והתחזות (spoofing, poisoning) על ידי השתלת ערכים זדוניים לשמות חוקיים. דוגמה לשימוש לרעה יכולה להיות דיוג: השתלת כתובת של אתר זדוני תחת השם bank.com בשרת ה-DNS הלא מוגן דיו וכך מופנה המשתמש שעושה שימוש ב-DNS ה"מורעל" לאתר אחר, אשר נראה בדיוק כמו האתר המקורי ומוסר את סיסמתו שם.
בדרך כלל, מחשב מחובר לרשת המשתמשת בשרת DNS המסופק על ידי ארגונו של המשתמש במחשב או ספק שירותי אינטרנט (ISP). שרתי DNS פרוסים בדרך כלל ברשת של ארגון לשיפור מהירות ביצועיה בין היתר על ידי "זיכרון" במטמון של תוצאות שאילתות שהתקבלו בעבר. התקפות הרעלה בשרת DNS אחד, יכולות להשפיע על משתמשי השירות ישירות על ידי השרת שנפרץ או בעקיפין על ידי שרתי הורדת יישומים במידה וקיימים.
כדי לבצע התקפת הרעלת מטמון, התוקף מנצל פגם בתוכנת ה-DNS. אם השרת אינו מאמת כיאות תגובות DNS על מנת להבטיח שהם ממקור מוסמך (לדוגמה על ידי שימוש ב-DNSSEC) השרת יהיה בסופו של מטמון את הערכים השגויים באופן מקומי ומגיש אותם למשתמשים אחרים שהופכים אותו לבקשה.
טכניקה זו יכולה לשמש למשתמשים ישירים של אתר לאתר אחר על פי בחירתו של התוקף. לדוגמה, פורץ המזייף את ערכי DNS או כתובת IP, של אתר המטרה בשרת DNS נתון, מחליף אותם בכתובת ה-IP של שרת שבשליטתו. לאחר מכן הוא יוצר קבצים בשרת שהוא שולט בשמות התואמים אלה בשרת היעד. קבצים אלה עלולים להכיל תוכן זדוני כגון תולעת מחשב או וירוס מחשב. משתמש מחשב שיש לו הפניה לשרת ה-DNS המורעל ילך שולל ויקבל תוכן המגיע משרת שאינם אותנטי ועלול שלא ביודעין להוריד תוכן זדוני.
העורק העקיף הגומדי התחתון

| --- | --- |

 שיוך:  branch of brachial artery 
 תיאור ב:  האנטומיה של גריי (מהדורה 20) (592) 
 מזהים
 לטינית (TA98):  Arteria collateralis ulnaris inferior 
 טרמינולוגיה אנטומיקה:  A12.2.09.026 
 TA2 (2019):  4640 
 FMA:  22710 
 מערכת השפה הרפואית המאוחדת:  C0226427 
 
העורק העקיף הגומדי התחתון מסתעף מעורק הזרוע באזור מרכז התמונה.
הָעוֹרֵק הֶעָקִיף הַגָּמְדִּי הַתַּחְתּוֹן (TA: arteria collateralis ulnaris inferior) הוא עורק בזרוע המסתעף מעורק הזרוע ומשתתף באספקת הדם למרפק.
אנטומיה > מהלך

ראשיתו של העורק כחמישה ס"מ מעל לשקע המרפק. הוא עובר בכיוון תיכון על פני שריר הזרוע, ובנקבו את החיץ הבין-שרירי התיכון, הוא מתעקל סביב גב עצם הזרוע, בין שריר הזרוע התלת-ראשי לעצם. בנקודה זה הוא יוצר, סמוך למפגש עם עורק הזרוע העמוק, קשת מעל גומץ זיז המרפק.
אנטומיה > סעיפים והשקות

בעודו נמצא על גבי שריר הזרוע, מסתעפים מן העורקים ענפים העולים ומצטרפים לעורק העקיף הגומדי העליון. ענפים אחרים יורדים מול עילית העלי התיכונה של הזרוע ויוצרים משיקים לענף הקדמי של עורק הגומד החוזר. מאחורי עילית העלי התיכונה משיק סעיף נוסף עם העורק העקיף הגומדי העליון ועם הענף האחורי של עורק הגומד החוזר.
המיטב (אלבום של דני סנדרסון)

דני סנדרסון: המיטב הוא אלבום אוסף המאגד שירים בולטים שהקליט הזמר דני סנדרסון. האלבום יצא לאור בשנת 2006 וכולל 36 שירים מכל הקריירה של סנדרסון.
המיטב של האירוויזיון

| --- | --- |
 גמר:  20 במאי 2006
 מנחים:  תומאס הרמנס
 רשת השידור המפיקה:  גרמניה NDR, EBU גרמניה
 מיקום האירוע:  גרמניה המבורג, גרמניה
 המפקח על התחרות:  סוונטה סטוקסליוס משוודיה
 השיר הזוכה:  אוקראינה אוקראינה - "Wild Dances" (2004)
 מספר משתתפות:  19
 
המיטב של אירוויזיון (Grand Prix Hitliste) הייתה תחרות ייחודית, שנערכה בהמבורג שבגרמניה ב-20 במאי 2006 בין היתר לציון 50 שנה לתחרות. למרות זאת, מטרתה העיקרית הייתה לקבוע את השיר הטוב ביותר בתולדות התחרות, באמצעות סקר דעת קהל.
המדינות המשתתפות

| שנה | מדינה | שפה | מבצע | שיר | תרגום לעברית | מקום | נקודות |
| --- | --- | --- | --- | --- | --- | --- | --- |
| 1960 | צרפת צרפת | צרפתית | ז'קלין בואייה | "Tom Pillibi" | "טום פיליבי" | 19 | 6208 |
| 1972 | גרמניה גרמניה | גרמנית | מרי רוס | "Nur die Liebe läßt uns leben" | "רק האהבה מאפשרת לנו לחיות" | 11 | 8423 |
| 1972 | לוקסמבורג לוקסמבורג | צרפתית | ויקי לאנדרוס | "Après toi" | "אחרייך" | 3 | 57514 |
| 1973 | לוקסמבורג לוקסמבורג | צרפתית | אן-מארי דוד | "Tu Te Reconnaîtras" | "אתה תכיר את עצמך" | 17 | 6278 |
| 1974 | שוודיה שוודיה | אנגלית | אבבא | "Waterloo" | "ווטרלו" | 6 | 21659 |
| 1977 | צרפת צרפת | צרפתית | מארי מרים | "L’oiseau Et L’enfant" | "הציפור והילד" | 16 | 6287 |
| 1979 | גרמניה גרמניה | גרמנית | ג'ינגיס חאן | "Dschinghis Khan" | "ג'ינגיס חאן" | 15 | 7321 |
| 1981 | גרמניה גרמניה | גרמנית | לנה ולייטיס | "Johnny Blue" | "ג'וני בלו" | 9 | 13506 |
| 1981 | בריטניה בריטניה | אנגלית | באקס פיז | "Making Your Mind Up" | "החלטה" | 8 | 15011 |
| 1982 | גרמניה גרמניה | גרמנית | ניקול | "Ein bisschen Frieden" | "מעט שלווה" | 12 | 8092 |
| 1985 | גרמניה גרמניה | גרמנית | ווינד | "Träume sind für alle da" | "חלומות הם עבור כולם" | 13 | 7821 |
| 1985 | נורווגיה נורווגיה | נורווגית | בוביסוקס! | "La Det Swinge" | "תן לסווינג" | 14 | 7420 |
| 1986 | בלגיה בלגיה | צרפתית | סנדרה קים | "J'aime La Vie" | "אוהבת את החיים" | 18 | 6227 |
| 1993 | גרמניה גרמניה | גרמנית | מונכנר פריהייט | "Viel zu weit" | "יותר מדי רחוק" | 10 | 10225 |
| 2003 | טורקיה טורקיה | אנגלית | סרטאב ארנר | "Everyway that I can" | "בכל דרך שאני יכולה" | 2 | 63958 |
| 2004 | גרמניה גרמניה | טורקית, אנגלית | מקס | "Can't Wait Until Tonight" | "לא יכול לחכות עד הלילה" | 5 | 24084 |
| 2004 | אוקראינה אוקראינה | אוקראינית, אנגלית | רוסלנה | "Wild Dances" | "ריקוד פראי" | 1 | 71209 |
| 2005 | גרמניה גרמניה | אנגלית | גראציה | "Run and Hide" | "רוץ והתחבא" | 7 | 19157 |
| 2005 | יוון יוון | אנגלית | הלנה פפאריזו | "My number one" | "מספר אחד שלי" | 4 | 51960 |
ואל-דה-רויל

| --- | --- |
סמל ואל-דה-רוילסמל ואל-דה-רויל
תחנת הרכבת
תחנת הרכבת
 מדינה:  צרפת צרפת
 חבל:  נורמנדי נורמנדי
 מחוז:  אר
 ראש העיר:  Marc-Antoine Jamet
 שטח:  26.61 קמ"ר
 גובה:  120 מטרים
 אוכלוסייה:  ‏
  ‑ בעיר:  12,647 (1 בינואר 2021)
  ‑ צפיפות:  490 נפש לקמ"ר (2018)
 קואורדינטות:  49°16′28″N 1°12′37″E﻿ / ﻿49.274444444444°N 1.2102777777778°E﻿ / 49.274444444444; 1.2102777777778 
 אזור זמן:  UTC+1
 https://www.valdereuil.fr/
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי ואל-דה-רויל(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי ואל-דה-רויל(למפת נורמנדי רגילה) רואן אוורה לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  א.ד. פר.  א.ד.פ. תעלת למאנשואל-דה-רויל(למפת נורמנדי מוגדלת) רואן אוורה לה האבר דייפ קן מון-סן-מישל שרבור סן-לו אלנסון ברטאן פיי דה לה לואר סאנטר- עמק הלואר  איל-דה פראנס  א.ד.פ. תעלת למאנשואל-דה-רויל  he tabBackground:;tabBorder:#aaa;defaultTab:0;
ואל-דה-רויל (בצרפתית: Val-de-Reuil) היא קומונה במחוז אר בחבל נורמנדי הצרפתי. היישוב נמצא דרומית לרואן והוקם בשנת 1972 כעיר חדשה.
בתחילת שנות ה-70 של המאה ה-20 ממשלת צרפת קיבלה החלטה על הקמת מספר ערים חדשות. במסגרת זו החל תכנון של עיר חדשה באזור. היא הוקמה רשמית בשנת 1981 תוך שילובה מספר יישובים ותיקים. ראש העיר הראשון היה ברנרד אמסלם שכיהן בתפקיד כ-20 שנים.
בחלק המזרחי של העיר נבנתה תחנת רכבת בקו פריז-לה האבר. בהיותו עיר מתוכננת, היישוב מתאפיין בהתאמה לדרישות תכנון ערים מודרניות. בעיר ממוקמות מפעלים של חברות תרופות, תקשורת ולוגיסטיקה.